Document ID: /roh_data/filtered/fineweb-2-filterrobots_roh.jsonl.gz/33409

L’accident è capità curt avant las 16:00 sin in autezza da 2’000 meters sur mar en vischinanza da l’Obersäss Fannin, scriva la Polizia chantunala. Ils dus chatschaders, dus frars da 61 e 57 onns, han gidà a lur collegas da chatscha da transportar in tschierv.
Quai è vegnì fatg cun in turn da suga. Durant ch’els han distatgà l’animal vegn ad avair sa distatgà era il turn da suga. Sin quai èn vegnids blessads ils dus umens grevamain. Dus helicopters da la Rega han transportà els a Cuira. La Polizia chantunala e la procura publica grischuna examineschan il cas.
RR novitads 11:00